
R E F E R A T 

privind  atribuirea prin contract de concesiune fără licitaţie publică către SC AGN GROUP SRL, a suprafeţei de 60 de m.p. din terenul cuprins în C.F. nr. 137057, Timişoara 

Se propune spre analiză şi avizare comisiilor II, III ,IV, din cadrul Consiliului Local al Municipiului Timişoara, cererea Societăţii Comerciale AGN GROUP SRL, înregistrată cu nr. D72007-3810/24.07.2007, privind atribuirea în concesionare a unei suprafeţe de teren de 60 m.p. din parcela topografică nr 1723/2/1/1/1/1/b/5 în suprafaţă totală de 12531 m.p.
Această parcelă de teren este cuprinsă în C.F. nr. 137057, Timişoara şi este proprietatea municipiului Timisoara.
Solicitarea acestei suprafeţe de teren este motivată de amenajarea unei Parcări Subterane, în extindearea clădirii S+P+6 E +Ep., Autorizată cu A.C. nr. 203/30.01.2007, pe terenul proprietatea privată a societăţii comerciale AGN GROUP SRL
Pentru această parcare , în conformitate cu PUD-ul aprobat prin HCL 399/2005, prin Certificatul de Urbanism nr. 3723/26.06.2007 sa solicitat, în conformitate cu prevederile L. 50/1991 republicată, reglementarea juridică a terenului afectat de parcarea subterană – prin concesionarea acestui teren. 

Având în vedere cele de mai sus , ţinând cont de HCL nr. 399/2005, de Certificatul de Urbanism nr. 3723/2007, de Autorizaţia de Construire nr. 203 din 30.01.2007,

Luînd în considerare că forma geometrică a parcelei de teren solicitată în concesionare, nu este edificabilă pentru o construcţie supraterană independentă, că acest teren nu este afectat de gospodărie subterană , că amenajarea supraterană a acestui teren este avizat şi de Comisia de Circulaţie  cu nr.  TH2007-3337/12.07.2007,

            In conformitate cu art. 15 lit e din Legea nr. 50 / 1990 privind autorizarea executarii constructiilor si unele masuri pentru realizarea locuintelor : ,, Prin excepţie de la prevederile art. 13 alin. (1), terenurile destinate construirii se pot concesiona fără licitaţie publica, cu plata taxei de redeventa stabilite potrivit legii, ori pot fi date în folosinta pe termen limitat, după caz, în următoarele situaţii:

    e) pentru extinderea construcţiilor pe terenuri alăturate, la cererea proprietarului sau cu acordul acestuia; ,,
 
Propunem atribuirea prin contract de concesiune fără licitaţie publică către SC AGN GROUP SRL  a terenului în suprafaţă de 60 m.p.  din suprafaţa de 12531, proprietate a Municipiului Timişoara,  înscris în C.F. nr. 137057, Timişoara cu nr. topo 1723/2/1/1/1/1/b/5, pe o perioadă de 49 ani cu plata redevenţei anuale, stabilită prin fisa de evaluare  intocmita de catre exp ANEVAR ing. Ligia Balanescu de 3.270 RON. Destinaţia acestui teren ce se concesionează,  va fi conform cu Certificatul de Urbanism nr. 3723/26.06.2007 de parcare subterană alipită (extindere) de clădirea S+P+6 E +Ep., Autorizată cu A.C. nr. 203/30.01.2007, iar suprateran va fi amenajat în alei pietonale şi spaţii verzi.

Întreţinerea aleilor şi a spaţiului verde se face de către beneficiar şi nu se va putea îngrădi.


De asemenea , în situţia avizării favorabile a celor propuse dezmembrarea terenului concesionat se va face prin grija beneficiarului, care va suporta şi taxele necesare întocmirii şi avizării documentaţiei de dezmembrare, înainte de expirarea  Autorizaţiei de construire a parcării subterane ce se va emite.

